CELEX: 32012R1124
Language: da
Date: 2012-11-26 00:00:00
Title: Kommissionens gennemførelsesforordning (EU) nr. 1124/2012 af 26. november 2012 om tarifering af varer i den kombinerede nomenklatur

1.12.2012   
            
            
               DA
            
            
               Den Europæiske Unions Tidende
            
            
               L 331/7
            
         KOMMISSIONENS GENNEMFØRELSESFORORDNING (EU) Nr. 1124/2012
   af 26. november 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. november 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En hermetisk forseglet vægtsensor ("vejecelle"), som har en integreret strain gauge i form af et brokredsløb, og som måler ca. 13 × 3 × 3 cm.
                  Vejecellen fungerer ved, at strain gaugens leder bøjes, når den udsættes for fysisk påvirkning. Den fysiske påvirkning skaber en ændring i modstanden i lederen, som medfører en ubalance i brokredsløbet og derved bevirker en ændring af spændingen i den gennemløbende strøm.
                  Vejecellen konverterer den fysiske påvirkning til et elektrisk signal, der er proportional med påvirkningen. Signalet udlæses, behandles og vises af en enhed, der ikke er inkluderet ved frembydningen.
                  Vejecellen er beregnet til brug i f.eks. gulvvægte, blandemaskiner, fødetragte og tankvægte.
               
               
                  9031 80 98
               
               
                  Tarifering i henhold til almindelig tariferingsbestemmelse 1, 2 a) og 6 vedrørende den kombinerede nomenklatur, bestemmelse 1 m) til afsnit XVI og teksten til KN-kode 9031, 9031 80 og 9031 80 98.
                  Vejecellen er designet til at konvertere fysisk påvirkning til et elektrisk signal med henblik på måling. Da den ikke selv viser resultatet af målingen, anses den for at være et ufuldstændigt instrument til måling, ikke andetsteds tariferet i kapitel 90. Tarifering under pos. 8423 som del til en vægt er derfor udelukket (se også de Forklarende Bemærkninger til HS, pos. 9031, afsnit A, punkt 30)).
                  Artiklen skal derfor tariferes under KN-kode 9031 80 98 som andre instrumenter ikke andetsteds tariferet i kapitel 90.